Náš pobyt v Catanii bol skvelý. Apartmán je priestranný, mimoriadne čistý, krásne upravený.
Spálne sú vzdušné, veľké a pohodlne zariadené s výkonnou klimatizáciou a kvalitnými posteľami.
Kuchyňa je výborne vybavená, nájdete v nej všetko potrebné na prípravu rýchlych jedál.
Rovnako kúpeľňa je priestranná a veľmi čistá.
Naozajstným bonusom je priestranná strešná terasa s pohodlným sedením so slnečníkom, jedálenským stolom pre večere pod hviezdami a lehátkami na slnenie s výhľadom na more aj na Etnu.
V blízkosti apartmánu je príjemná kaviarnička, pár krokov je do centra na Piazza del Duomo a Via Etnea, blízko je aj železničná stanica.
Komunikácia s Federicou bola rýchla a bezproblémová.
Pobyt naozaj odporúčame!